jkorsvik/nowiki_second_scrape_merged huggingface dataset:
Nokia 3310

Nokia 3310 er en mobiltelefon som kom ut i 2000. I 2017 lanserte Nokia 2017-modellen 3310 med en del oppgraderinger. I forhold til den gamle er den ganske lik i størrelse, men tynnere.
Jesse James Garrett

Jesse James Garrett er en UX-designer fra San Francisco, California. Garrett vokste opp i Florida, og bodde i Los Angeles i omtrent fem år før han flyttet til San Francisco i 1999. Han startet å jobbe innen web allerede i 1995, først som skribent og webutvikler, deretter som webdesigner og informasjonsarkitekt. I 2001 startet Garrett firmaet Adaptive Path for å hjelpe folk med å løse problemer med brukeropplevelsen. Garrett er i tillegg kjent for diagrammet med tittelen The Elements of User Experience, som fikk stor oppmerksomhet innen webdesign tidlig på 2000-tallet. Diagrammet ble hovedtemaet i boka med samme navn, som ble utgitt i 2002. I en artikkel fra 2005 tegnet Garrett begrepet Ajax for å beskrive den asynkrone teknologien bak nye tjenester som Google Maps og Google Suggest, samt den resulterende brukeropplevelsen som gjorde det mulig å bla uten forstyrrelser ved å eliminere omlasting av hele siden. Året etter vant han prisen Wired Magazine’s Rave Award for Technology.


=== The Elements of User Experience ===
Diagrammet The Elements of User Experience består av de fem elementene strategi, omfang, struktur, skjelett og overflate, og representerer hvert sitt plan i en iterativ designprosess. Hvert plan er avhengig av planet under det – valgene du tar i hvert plan, påvirker valgene som blir tilgjengelige på neste plan. Prosessen starter med en strategi, og ender opp med en overflate, med mange små og store avgjørelser i mellom. Starten av prosessen er abstrakt, hvor man fokuserer på å utvikle en strategi med strategiske mål. Slutten av prosessen omhandler et mer detaljert hi-fi utseende av produktet, tjenesten eller nettsiden.


== Referanser ==
Goro Adachi

Goro Adachi (født 1. januar 1913, død 13. september 1999) var en japansk skihopper.
Han representerte Japan under Vinter-OL 1932 i Lake Placid, der han ble nummer 8 i det individuelle hopprennet.


== Referanser ==


== Eksterne lenker ==
(en) Goro Adachi – Olympedia 
(en) Goro Adachi – Sports-Reference (OL-resultater – arkivert)
Peder Falstad

Peder Falstad (født 7. februar 1894, død 11. februar 1965) var en norsk-amerikansk skihopper.
Han representerte USA under Vinter-OL 1932 i Lake Placid, der han ble nummer 13 i det individuelle hopprennet.


== Referanser ==


== Eksterne lenker ==
(en) Peder Falstad – Olympedia 
(en) Peder Falstad – Sports-Reference (OL-resultater – arkivert)
Ernesto Zardini

Ernesto Zardini (født 1908, død ukjent) var en italiensk skihopper og kombinertløper.
Han representerte Italia under Vinter-OL 1932 i Lake Placid, der han ble nummer 14 i det individuelle hopprennet.


== Referanser ==


== Eksterne lenker ==
(en) Ernesto Zardini – Olympedia 
(en) Ernesto Zardini – Sports-Reference (OL-resultater – arkivert)
John Steele

John Steele (født 9. april 1909, død 7. juni 1996) var en amerikansk skihopper.
Han representerte USA under Vinter-OL 1932 i Lake Placid, der han ble nummer 15 i det individuelle hopprennet.


== Referanser ==


== Eksterne lenker ==
(en) John Steele – Olympedia 
(en) John Steele – Sports-Reference (OL-resultater – arkivert)
Ingenuino Dallagio

Ingenuino Dallagio (født 16. mars 1910, død 1932) var en italiensk skihopper og kombinertløper.
Han representerte Italia under Vinter-OL 1932 i Lake Placid, der han ble nummer 16 i det individuelle hopprennet.


== Referanser ==


== Eksterne lenker ==
(en) Ingenuino Dallago – Olympedia 
(en) Ingenuino Dallago – Sports-Reference (OL-resultater – arkivert)
Fritz Steuri (skihopper)

Fritz Steuri (født 11. juli 1908, død 8. juli 1953) var en sveitsisk skihopper og kombinertløper.
Han representerte Sveits under Vinter-OL 1932 i Lake Placid, der han ble nummer 18 i det individuelle hopprennet.


== Referanser ==


== Eksterne lenker ==
(en) Fritz Steuri – Olympedia 
(en) Fritz Steuri – Sports-Reference (OL-resultater – arkivert)
Jacques Landry

Jacques Landry (født 27. september 1911, død 24. november 1976) var en canadisk skihopper.
Han representerte Canada under Vinter-OL 1932 i Lake Placid, der han ble nummer 20 i det individuelle hopprennet.


== Referanser ==


== Eksterne lenker ==
(en) Jacques Landry – Olympedia 
(en) Jacques Landry – Sports-Reference (OL-resultater – arkivert) 
(en) Jacques Landry – TheSports.org
Thomas Narmo

Thomas Narmo (født 8. mai 1994 i Lørenskog) er en norsk tidligere ishockeyspiller og en profesjonell MMA-utøver. Han representerer klubben Team Narmo MMA og konkurrerer i tungvekt-klassen.
Narmo drev med ishockey og spilte blant annet for juniorlagene til Manglerud Star og Vålerenga Ishockey før han fikk tilbud om å spille for finske Lahti Pelicans som proff. Proffkarrieren varte et år før han måtte legge opp grunnet nerveskader i ryggen. Etter at Narmo hadde lagt opp hockeykarrieren sin, fant han interessen sin i MMA der han blir regnet som et av Skandinavias topp-prospekter innen tungvekt.Narmo signerte i 2021 kontrakt med en av verdens største kampsportorganisasjoner, ONE Championship. Han gikk sin debutkamp 13. august mot kickbokseren Alain Ngalani. Kampen endte i en no contest grunnet at Ngalani utførte et ulovlig spark mot skrittet til Narmo mens han lå nede på bakken.


== MMA-karriere ==


== Referanser ==


== Eksterne lenker ==
Thomas Narmo - Tapology
Thomas Narmo - Sherdog
Ole Magnor

Ole Magnor (født 8. februar 1988 i Oslo) er en norsk profesjonell MMA-utøver. Han representerer klubben Novus Academy i Lørenskog og konkurrerer i mellomvekt-klassen.  
Magnor har blitt trent opp av både Ståle Nyang og Jon Olav Einemo. Hans primære stil er thaiboksing.  
I 2019 signerte Magnor kontrakt for MMA-organisasjonen BRAVE CF (BRAVE Combat Federation), og sto ovenfor sitt store gjennombrudd. Han skulle møte russiske Rustam Chsiev, men skader skulle se til at det gjennombruddet ble utsatt.Magnor jobber også som MMA-kommentator for Direktesport.no og Nettavisen.


== MMA-karriere ==


== Referanser ==


== Eksterne lenker ==
(en) Ole Magnor – Sherdog 
Ole Magnor - Tapology
Jeanette Rolstad

Jeanette Wilhelmine Rolstad (født 22. januar 1841 i Trondheim) var en norsk skuespillerinne.
Jeanette Rolstad var datter av Ole Rolstad og hans hustru Maren. Hun ble 4. juni 1865 gift i Melhus med gullsmedmester Johan Christian Frederik Genefka (ca. 1837-1876)Jeanette Rolstad var ved Det norske Theater i Bergen sesongen 1858-1859. Fra 1. april 1860 til 16. februar 1861 var hun tilknyttet Kristiania norske Theater. Hun debuterte 14. april 1861 ved Thomas Cortes' selskap i sin fødeby Trondheim, i  stykket Grevinden og hendes Sødskendebarn. Sesongen 1861-1862 var hun ved Det norske Theater i Trondheim.


== Roller i utvalg ==
Jeannetton i Grevinden og hendes Sødskendebarn (Trondheim, 1861)
Fruen i Et Uhyre (Trondheim, 1861)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 143. ISBN 8200056228.
Grisja-klassen

Grisja-klassen hadde den sovjetiske betegnelsen "малый противолодочный корабль проекта 1124М" eller Prosjekt 1124 Albatros (albatross), og var en rekke anti-ubåt kystkorvetter bygget av Sovjetunionen mellom 1970 og 1990, og senere av Russland og Ukraina. Disse skipene hadde  begrenset rekkevidde, og ble brukt bare i kystnære farvann. De var utstyrt med et utvalg av ASW våpen og en SA-N-4 'Gecko' overflate-til-luft missil. 
малый противолодочный корабль проекта 1124М
Betegnelsen "korvett" for disse skipene var en betinget tilpasning som den sovjetiske klassifisering " lite anti-ubåt skip" (russisk: Малый противолодочный корабль


== Galleri ==

		
		
		


== Referanser ==

Gardiner, Robert (ed.). Conway's All the World's Fighting Ships 1947–1995. London: Conway Maritime. ISBN 0-85177-605-1. OCLC 34284130. CS1-vedlikehold: Ekstra tekst: forfatterliste (link) Også publisert som Gardiner, Robert; Chumbley, Stephen; Budzbon, Przemysław. Conway's All the World's Fighting Ships 1947–1995. Annapolis, MD: Naval Institute Press. ISBN 1-55750-132-7. OCLC 34267261. 
«Project 1124 Albatros Grisha class». Federation of American Scientists. Besøkt 27. januar 2008. 
Alle Grisja Klasse Kystkorvetter - Komplett Skip Liste
Lakeri Ertzgaard

Astri Ayo Lakeri Ertzgaard (født 28. mars 2002) er en norsk friidrettsutøver som konkurrerer i sprintløp. Hun fikk bronse på 400 meter under Sommer-EYOF 2019 (European Youth Olympic Festival).
Lakeri er datter av tidligere friidrettsutøver John Ertzgaard og skuespiller Asta Busingye Lydersen. Lakeri Ertzgaards eldre søster, Kaitesi Auma Ertzgaard, driver også med friidrett.


== Idrettskarriere ==


=== 2017 ===
Ertzgaard kom på andreplass på 60 meter og 200 meter i J15-klassen under Ungdomsmesterskapet innendørs 2017. Hun kom også på andreplass i femkamp i samme klasse. Hun deltok i sjukamp under Ungdomsmesterskapet i mangekamp 2017 (U16), og kom der på fjerdeplass. Under Ungdomsmesterskapet i friidrett 2017 fikk hun sølv på 100 meter og bronse på 200 meter i klassen J15.


=== 2018 ===
Hun deltok i U20-klassen under Junior-NM i friidrett 2018, 16 år gammel. På 100 meter løp hun på 12,66 i forsøksheatet, men ble slått ut, og på 200 meter løp hun på 26,04 i semifinalen, der hun ble slått ut. Under Ungdomsmesterskapet i friidrett 2018 deltok hun i klassen J16 (U17), og fikk der sølv i høydehopp, og hun kom på fjerdeplass på 100 meter og 200 meter, og ellevteplass i kulestøt.


=== 2019 ===
Hun satte personlig rekord på 60 meter innendørs med 7,82 sekunder under Bassen Sprint 2019. I februar deltok hun i NM i friidrett innendørs 2019, men nådde ikke finalen på 60 meter eller 200 meter der. IK Tjalve vant 4 x 200 meter stafett under NM innendørs, der Ertzgaard deltok sammen med Malin Nyfors, Solveig Cristina Hernandez Vråle og Kaitesi Auma Ertzgaard. Dette var hennes første NM-gull i friidrett. Uken etter NM satte hun personlig rekord på 200 meter innendørs med 24,83 under Tyrvinglekene. Under NM i mangekamp innendørs 2019 fikk hun sølv i J17-klassen bak Andrea Rooth, og satte der nye personlige rekorder på 600 meter (1:33,73), 60 meter hekk (9,46), høydehopp (1,57), lengdehopp (5,06) og kulestøt (8,90).Utendørs deltok hun i NM i mangekamp 2019 i mai, og kom der på fjerdeplass i klassen J17. Der satte hun nye personlige rekorder i fem av øvelsene, og i sjukamp sammenlagt med 4215 poeng. Hun kom på fjerdeplass på 100 meter i J17-klassen under Världsungdomsspelen, med ny personlig rekord på 12,29 sekunder. Hun representerte Norge under Sommer-EYOF 2019 i Baku, der hun fikk bronse på 400 meter med ny personlig rekord på 54,56 sekunder, bak Olesja Soldatova fra Russland og Liefde Schoemaker fra Belgia.Hun deltok i Junior-NM i friidrett 2019, og nådde finalen på 200 meter, men stilte ikke til start i finalen.


=== 2022 ===
Under Bislett Games i 2022 løp hun på Norges lag som satte norsk rekord på 4 × 400 meter stafett med tiden 3.28,58.


== Referanser ==


== Eksterne lenker ==
(en) Lakeri Ertzgaard – World Athletics 
(no) Resultatoversikt Minfriidrettsstatistikk.info
Jevgenja-klassen

Jevgenja-klasse minesveiper er en gruppe av minesveipere bygget for den sovjetiske marinen og eksportkunder mellom 1967 og 1980. Den sovjetiske betegnelsen var "рейдовый тральщик проекта 1258" eller Prosjekt 1258 Korund.


== Design ==
Disse var små minesveipere bygget for innaskjærs arbeid. Skrogene var laget av glassfiberarmert plast.


== Kilder ==
Gardiner, Robert (ed.). Conway's All the World's Fighting Ships 1947–1995. London: Conway Maritime. ISBN 0-85177-605-1. OCLC 34284130. CS1-vedlikehold: Ekstra tekst: forfatterliste (link)
Alle Jevgenja Klasse minesveipere - Komplett Skipsliste
Karoline Rygh

Karoline Talette Rygh (født 15. desember 1879 i Stavanger, død på Lena 28. august 1946) var en norsk skuespillerinne.
Karoline Rygh var datter av samlagsbetyrer, senere handelsmann Olai Jonassen (Rygh) og Karen Talette Tønnesdatter. I 1903 ble hun forlovet med styrmann Mathias Backer. Hun ble i 1911 gift med gårdbruker Ola Lae, Østre Toten. Fornavnet hennes er også skrevet Caroline.
Karoline Rygh debuterte 21. mars 1897 ved Den nationale Scene i Bergen, i rollen som Rita i eventyrspillet Talismanen. Hun var ansatt ved dette teatret til år 1900. Deretter var hun blant annet tilknyttet Olaus Olsens ambulerende teaterselskap. Hennes første opptreden med dette selskapet fant sted i Stavanger 5. september 1902, i Edvard Brandes' stykke Hos Sigbrit.Rygh var i perioden 1906-1911 engasjert ved Fahlstrøms Theater, hvor hun hadde sin første opptreden i 1905. Hun medvirket 30. august 1911 i dette teatrets avskjedsforestilling Samfundets Støtter, i rollen som Postmester Holsts Frue. Etter dette forlot hun scenen.


== Roller i utvalg ==
Rita i Talismanen av Ludwig Fulda (Den nationale Scene, 1897)
Grete i Faddergaven av Peter Egge (Den nationale Scene, 1897)
Madam Lønseth i Kong Midas av Gunnar Heiberg (Den nationale Scene, 1899)
Regine Engstrand i Gengangere av Henrik Ibsen (Stavanger, 1899)
Josefine i Storken av Hans Aanrud (Den nationale Scene, 1899)
Wenda Bilinsky i Syndebukken av Walther & Stein (Den nationale Scene, 1899)
Dyveke i Hos Sigbrit av Edvard Brandes (Stavanger, 1902)
Lygia i Quo Vadis av Stanislav Stange (Fahlstrøms Theater, 1905)
Sofie Johansen i Pikernes Alfred av Anker-Larsen & Rostrup (Fahlstrøms Theater, 1910)
Postmester Holsts Frue i Samfundets Støtter av Henrik Ibsen (Fahlstrøms Theater, 1911)


== Kilder ==
Jensson, Liv (1981). Biografisk skuespillerleksikon. Universitetsforl. s. 146. ISBN 8200056228. 


== Referanser ==
Distrikt (administrativt område)

Et distrikt er et administrativt område eller strøk. I dagligtale brukes distriktene som motsetning til byområder om omland eller utkantstrøk. Distriktspolitikk er politisk retorikk eller omfordeling av makt, penger og arbeidsplasser som har som mål å tilgodese spredtbygde strøk.
I flere land er distrikt betegnelsen på administrative enheter, tilsvarende kommuner eller fylker, eller det kan betegne valgdistrikt, det vil si geografiske inndelinger som velger kandidater eller representanter sammen.
Ordet distrikt kommer fra latin districtus, som er avledet av distringere – fastslå, begrense. I middelalderen ble ordet brukt om domsrett, det vil si område som en lensherre hadde domsrett over.


== Referanser ==
Pedal-Ove

Ove Thomas Hansen, bedre kjent som «Pedal-Ove», (født 28. juni 1944, død 23. november 2019) var hovedpersonen i en omstridt drapssak som ble kjent som «danmarkhistoriens største justismord».Hansen ble 12. november 1982 dømt for å ha drept sin fraskilte kone, Brita Hansen. Saken ble gjenopptatt 29. november 1991 av Den Særlige Klageret, og 13. april 1992 ble han frifunnet for drap og tilkjent erstatning.Hansen døde 23. november 2019 på Aalborg Universitetshospital i en alder av 75 år.


== Referanser ==
Metapedia

Metapedia er et nettbasert wiki-basert leksikon. Siden omtaler seg selv som et leksikon med fokus på kultur, kunst, vitenskap, historie, politikk og filosofi. Metapedia kaller seg det «eneste store leksikonet som utfordrer flertalls-fortolkningen som spres utover medialandskapet... Det står i dag som en kompromissløs og uerstattelig kilde til informasjon og utdanning fra et pro-Europeisk verdenssyn.»
Europaparlamentet omtaler Metapedia som: «(et) antisemittisk, konspiratorisk online-leksikon som bruker Wikipedias open-source MediaWiki programvare».Metapedia ble startet av svenske Anders Lagerström i 2006.Norske Metapedia hadde i desember 2021 3 136 registrerte brukere, hvorav tre var aktive. Utgaven hadde rundt 750 artikler, mens den engelske versjonen hadde cirka 5 000, og tyske Metapedia hadde over 70 000 artikler.
Metapedia ble lagt merke til i 2007 for sin positive omtale av tyske nazister som Joseph Goebbels og Erwin Rommel.  Dette førte til at Justitiekanslern etterforsket nettsiden, men konkluderte med at dette lå innenfor ytringsfriheten. Metapedias artikkel om Holocaust sier at drapene på seks millioner jøder ikke var et planlagt folkemord.Metapedia bruker samme teknologiske plattform som Wikipedia, og det kan være vanskelig å skille innholdet fra ekte Wikipedia-artikler. Europarådet omtaler Metapedia i sin rapport om hvordan slike «leksikon» kan brukes til å undergrave tilliten til eksperter og medier og til å spre propaganda og feilinformasjon.


== Referanser ==
Vitenskapsåret 1538

Vitenskapsåret 1538 er en oversikt over hendelser, fødte og avdøde personer med tilknytning til vitenskap i 1538.


== Oppdagelsesreiser ==
Jean de la Vega fikk publisert reiseberetningen «Le Voyage du baron de Saint Blancard en Turquie l'an 1537» (Baron Saint Blancards reise i Tyrkia året 1537). Paris.


== Astronomi ==
Girolamo Fracastoro fikk publisert «Homocentricorum Sive De Stellis Liber» (Mennesket i midten, eller boken om stjernene), der han utvikler et geosentrisk system med 77 eller 79 sfærer omkring Jorden, en videreutvikling av Evdoksos fra Knidos' idéer. Verona.


== Medisin og fysiologi ==
Andreas Vesalius fikk publisert «Tabulae anatomicae sex» (seks anatomiske plansjer) for undervisningsformaål, de første i sitt slag. Plansjene inneholder feil hentet fra Galens mangelfulle observasjoner. Paris.


== Botanikk ==
William Turner fikk publisert avhandlingen «Libellus de re herbaria novus». London.


== Fødsler ==
25. mars – Christophorus Clavius (død 1612), tysk matematiker og astronom.
Ukjent dato −
Jacques Grévin (død 1570), fransk lege og forfatter.
Mathias de l'Obel (død 1616), flamsk botaniker.


== Dødsfall ==
Federico Crisogono (født 1472), italiensk naturhistoriker.


== Referanser ==
Joannes Disma Floriantschitsch de Grienfeld

Joannes Disma Floriantschitsch de Grienfeld (slovenisert som Ivan eller Janez Dizma Florjančič de Grienfeld; født 1. juli 1691 i Ljubljana. , død 1757) var en karintisk katolsk prest tilhørende cistercienserordenen, som virket som astronom, matematiker, geograf og kartograf.


== Liv og virke ==
Floriantschitsch de Grienfeld innehadde en rekke viktige kirkelige verv, og var ved sin død 1757 erkedekan av abbediet Stična. I 1744 publiserte han de første kart over Carniola, kalt Ducatus Carnioliae Tabula Chorographica, i skalaen 1:111,000. Han skrev også en bok om gnomonikk og et arbeid om tidsmåling, og bygde sitt eget observatorium. Hans latinske manuskripter som er blitt oppbevart i Slovenias nasjonale universitetsbibliotek i Ljubljana, omfatter mange traktater om astronomi og matematikk, tabeller med instruksjoner, og en teori vedrørende solens bevegelse og til en viss grad månens og planetenes for den gregorianske kalender for Ljubljanameridianen, en håndbok i geometri, skrifter om sirkelens kvadratur, og hans egne observasjoner om sol og måne.


== Referanser ==


== Eksterne lenker ==
Glonar Joža. 1926. Floriantschitsch de Grienfeld, Ivan Dizma. Slovenski bijografski leksikon, vol. 2, Erberg–Hinterlechner. Ljubljana: Zadružna gospodarska banka.
Jorunn Drageset

Jorunn Drageset (født 1956) er en norsk professor og forsker. Hun er ansatt ved Institutt for helse- og omsorgsvitskap på Høgskulen på Vestlandet, og forsker hovedsakelig på eldre pasienter i omsorgssektoren.Drageset er også professor i sykepleievitenskap ved Universitetet i Bergen.


== Referanser ==
Reidun Ursin

Reidun Ursin (født 25. oktober 1933, død 1. mai 2022) var en norsk søvnforsker og professor ved Universitetet i Bergen (UiB).Hun var utdannet lege og den første som interesserte seg for søvnforskning i Norge. Hun var ansatt ved Universitetet i Bergen fra 1968, dr. med. i 1972, professor ved Institutt for biomedisin ved UiB og var sentral da Nasjonal kompetansetjenester for søvnsykdommer ble oppretet i Bergen i 2004. I 2019 ble hun æresmedlem i Norsk forening for søvnmedisin..  
Hun var gift med forsker og professor Holger Ursin (1934-2016).


== Bibliografi ==
Søvn : En lærebok om søvnfysiologi og søvnsykdommer. Cappelen Damm Akademisk. 1996. ISBN 9788245600469. 


== Referanser ==


== Eksterne lenker ==
Reidun Ursin i Scholia
Håp (film)

Håp er en norsk dramafilm fra 2019, produsert av Motlys. Thomas Robsahm og Yngve Sæther er produsenter, og Maria Sødahl er filmens regissør og manusforfatter. Filmen er basert på Maria Sødahls egne opplevelser da hun lille julaften 2012 fikk beskjed om at lungekreften som hun var operert for, hadde spredt seg til hjernen, og hun fikk beskjed om at hun hadde tre måneder igjen å leve.Filmens handler om parforholdet mellom Anja og Tomas og utspiller seg i jula. Hovedrollene som Anja og Tomas spilles av Andrea Bræin Hovig og Stellan Skarsgård. Einar Økland spiller Anjas far. 17 av rollene som leger, sykepleiere og annet helsepersonell i filmen er rekruttert blant profesjonelle fagpersoner på området.Filmen vant tre priser under Kanonprisen 2019, og var i tillegg nominert til ytterligere fem priser. Under Amandaprisen 2020 vant den to priser og var nominert til totalt åtte priser.


== Priser og nominasjoner ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) Håp på Internet Movie Database 
(no) Håp hos Filmfront 
(no) Håp på NRK TV 
(sv) Håp i Svensk Filmdatabas 
(en) Håp på AllMovie 
(en) Håp på Rotten Tomatoes 
(en) Håp på Metacritic
Liefde Schoemaker

Liefde Schoemaker (født 6. desember 2002) er en belgisk friidrettsutøver som hovedsakelig konkurrerer i sprintløp. Hun fikk sølv på 400 meter under Sommer-EYOF 2019 (European Youth Olympic Festival). 


== Idrettskarrière ==


=== 2015 - 2016 ===
Schoemaker løp 200 meter innendørs på 25,88 i desember 2015, 13 år gammel. I februar 2016 kom hun på fjerdeplass på 400 meter under det belgiske U16-mesterskapet i friidrett innendørs. Hun vant 400 meter under det belgiske U16-mesterskapet i friidrett i 2016 utendørs, og satte ny personlig rekord på 800 meter innendørs i desember 2016, med 2:21,15.


=== 2017 ===
Under det belgiske U16-mesterskapet innendørs 2017 vant hun 400 meter, med tiden 57,75. Utendørs deltok hun i Belgisk mesterskap i friidrett 2017, der hun kom på sjuendeplass på 400 meter, og i september vant hun 400 meter under det belgiske U16-mesterskapet i friidrett. I desember satte hun personlig rekord på 300 meter innendørs, med 39,58 sekunder.


=== 2018 ===
Den 20. januar 2018 senket hun sin personlige rekord på 200 meter innendørs til 24,92 under et stevne i Gent. Hun deltok i det belgiske U18-mesterskapet innendørs, men ble der diskvalifisert i forsøksheatet. Hun ble tatt ut til å delta i U18-EM i friidrett 2018 i Győr, men ble slått ut i semifinalen på 400 meter, der hun løp på 55,08 sekunder, som var ny personlig rekord. I september vant hun 200 meter under det belgiske U18-mesterskapet i friidrett, og hun deltok i Sommer-OL for ungdom 2018 i Argentina, der hun kom på femteplass totalt på 400 meter.


=== 2019 ===
Under IFAM Meeting i februar satte hun ny personlig rekord på 400 meter innendørs, med 55,03 meter, og hun vant 400 meter under det belgiske U18-mesterskapet innendørs. Hun deltok på det belgiske stafettlaget på 4 x 400 meter for kvinner under Stafett-VM i friidrett 2019 (IAAF World Relays), disse nådde ikke finalen, men kom på andreplass i B-finalen. Hun deltok også på det belgiske mixlaget, som satte ny belgisk rekord på 4 x 400 meter stafett (mix) med 3:18,03. Hun løp der sammen med Julien Watrin, Camille Laus og Dylan Borlée. Laget kom på åttendeplass i finalen, men Schoemaker løp ikke i finalen.Hun representerte Belgia under Sommer-EYOF 2019 i Baku, der hun fikk sølv på 400 meter med ny personlig rekord på 54,56 sekunder, bak Olesja Soldatova fra Russland.


== Referanser ==


== Eksterne lenker ==
(en) Liefde Schoemaker – World Athletics
Mona Berger

Mona Berger (født 9. juni 1980) er en norsk politiker (SV). Berger er utdannet sosionom. Berger har bakgrunn som hovedtillitsvalgt i Fellesorganisasjonen i Trondheim, og fra 2018 fylkesleder i Fellesorganisasjonen i Trøndelag. Fra 2017 er Berger første vararepresentant til Stortinget for SV i Sør-Trøndelag. Ved kommunevalget i 2019 var Berger SVs ordførerkandidat i Trondheim. Hun ble valgt til varaordfører.
Mona Berger er artisten Margaret Bergers eldre søster.


== Referanser ==


== Eksterne lenker ==
(no) Mona Berger hos Stortinget 
(no) Mona Berger hos Norsk senter for forskningsdata